สกู๊ปหน้า 1 : 5 ให้ ของขวัญปีใหม่ สร้างสุขแรงงานไทย
ปี 2563 ร้อนๆหนาวๆกับสภาวะเศรษฐกิจที่ผันผวนผกผัน โดยเฉพาะ 10 อาชีพที่เสี่ยงตกงาน ที่ต้องเตรียมรับมือและปรับตัวอย่างมีสติทุกขณะจิตอาชีพแรก ที่กล่าวถึงได้แก่ กลุ่มธุรกิจสื่อที่เป็นเอกสาร เพราะมีคนจำนวนมากไม่ใช้เอกสารแล้วถัดมา กลุ่มสื่อสารมวลชนทุกแขนง วิทยุ นิตยสาร โทรทัศน์ เนื่องจากประชาชนมีช่องทางใหม่ในการติดตามข่าวสาร โดยเฉพาะสื่อที่ไม่ปรับตัวสาม กลุ่มโปรดักส์ที่ตกยุค สี่อาชีพที่เกี่ยวกับสถาบันการเงิน จะมีพนักงานจำนวนมากตกงาน เพราะธุรกรรมทางการเงินสามารถทำจากโทรศัพท์มือถือได้ด้วยตัวเองห้าอาชีพขายประกันภัย หกอาชีพขายตรง เพราะขณะนี้สามารถปรับตัวหันหน้าไปสู่การขายผ่านช่องทางออนไลน์ได้ และมีคลิปแนะนำสินค้าได้เองเจ็ดธุรกิจกลุ่มยานยนต์เครื่องยนต์สันดาป จากที่เคยใช้ชิ้นส่วนจำนวนมากจะหายไป ทำให้แรงงานในอุตสาหกรรมยานยนต์และชิ้นส่วนจะตกงานมากขึ้น เพราะผู้ประกอบการหันหน้าเข้าสู่การผลิตรถยนต์ไฟฟ้ามากขึ้น โดยรถยนต์ 1 คันจะใช้ชิ้นส่วนประกอบเพียงไม่กี่รายการเท่านั้นแปดงานเคาน์เตอร์เซอร์วิสจะหายไป เพราะจะผ่านกลไกดิจิทัลแทน เก้าอาชีพอาจารย์ที่เคยสอนในบางสาขาจะตกงาน เพราะเด็กไม่เรียนในบางสาขาแล้ว สิบอาชีพที่เกี่ยวข้องกับเด็กจะหายไปจำนวนหนึ่ง เพราะเด็กเกิดใหม่มีน้อยลง เนื่องจากมีคนโสดมากขึ้นชีวิตต้องเดินต่อไป กลัวได้แต่อย่าท้อ ท้อได้แต่อย่าถอยเกิดเป็นคนทั้งทีคงต้องดิ้นสู้ฟัดกันต่อไป เปลี่ยนมาดูข่าวดีๆรับปีกันบ้าง 5 ให้พี่น้องแรงงานไทย สุขใจถ้วนหน้ากับของขวัญปีใหม่ 2563 มากกว่าคำว่า ให้ด้วยรักจากใจกระทรวงแรงงานให้ที่หนึ่ง อัตราค่าจ้างขั้นต่ำเพิ่มขึ้น 5-6 บาททั่วประเทศไม่เกิดผลกระทบต่อประเทศ ทั้งราคาสินค้า การค้าระหว่างประเทศ การส่งออก เป็นประโยชน์ต่อเศรษฐกิจโดยรวมให้ที่สอง เงินกู้เพื่อคุณภาพชีวิตที่ดีตามศาสตร์พระราชา อัตราดอกเบี้ยร้อยละ 2 ต่อปี เพื่อผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการและรัฐวิสาหกิจ รายละเอียดคร่าวๆ วงเงินงบประมาณ 50000000 บาท และวงเงินกู้ สูงสุดสหกรณ์ละ ไม่เกิน 10000000 บาทดอกเบี้ยร้อยละ 2 ต่อปี ผ่านสหกรณ์ระยะเวลาชำระคืนสูงสุดไม่เกิน 5 ปีลดภาระอัตราดอกเบี้ยผู้ใช้แรงงานที่จ่ายให้สหกรณ์ไม่เกินร้อยละ 5 ต่อปีให้ที่สาม อัตราดอกเบี้ยเงินกู้ยืมร้อยละ 0 ต่อปี แก่แรงงานที่รับงานไปทำที่บ้าน งวดที่ 1-12 ร้อยละ 0 ต่อปี งวดที่ 13 ร้อยละ 3 ต่อปี กรอบวงเงินปล่อยกู้ 3000000 บาท (ยื่นกู้ตั้งแต่ 6 ธ.ค.62–29 ก.พ.63)รายบุคคลไม่เกิน 50000 บาทรายกลุ่มไม่เกิน 200000 บาทให้ที่สี่ ความรู้และให้บริการ เปิดการฝึกอบรมภาษาอังกฤษ 30-60 ชั่วโมง จำนวน 1440 คนสถาบันพัฒนาฝีมือแรงงานสำนักพัฒนาฝีมือแรงงานทุกแห่งทั่วประเทศ รับซ่อมฟรี (ฟรีค่าแรง) เครื่องใช้อุปกรณ์ไฟฟ้าภายในบ้านทุกชนิด เริ่มตั้งแต่วันที่ 1 ม.ค.2563สุดท้าย ให้ที่ห้า สุขภาพแข็งแรง ด้วยโปรแกรมตรวจสุขภาพฟรี 14 รายการ เชิงรุกโดยร่วมกับสถานพยาบาลเข้าไปในนิคมอุตสาหกรรมทั่วประเทศ สอบถามรายละเอียดเพิ่มเติมได้ที่สำนักงานประกันสังคมลงรายละเอียด ให้ ที่สามสร้างสุขปีใหม่ ให้กู้ยืมกองทุนเพื่อผู้รับงานไปทำที่บ้าน ดอกเบี้ย 0%สุชาติ พรชัยวิเศษกุล อธิบดีกรมการจัดหางาน บอกว่า กรมการจัดหางานในฐานะหน่วยงานที่ให้ความสำคัญกับการส่งเสริมการมีงานทำให้กับแรงงานนอกระบบ ซึ่งเป็นกำลังสำคัญในการขับเคลื่อนเศรษฐกิจ และเป็นแรงงานส่วนใหญ่ของประเทศ โดยส่งเสริมอาชีพในรูปแบบของการรับงานไปทำที่บ้านให้ผู้ที่สนใจเป็นผู้รับงานได้มีการรวมกลุ่มกัน และมีกองทุนเพื่อผู้รับงานไปทำที่บ้าน ซึ่งเป็นกองทุนหมุนเวียนเพื่อให้ผู้รับงานไปทำที่บ้านได้กู้ยืมไปซื้อวัตถุดิบอุปกรณ์การผลิต หรือขยายการผลิต เพื่อสร้างอาชีพสร้างรายได้อย่างยั่งยืนความสุขส่งท้ายปีใหม่นี้ จัดทำผ่านโครงการ สร้างสุขแก่ผู้รับงานไปทำที่บ้านและชุมชน ให้กับผู้รับงานไปทำที่บ้านกู้ยืมเงินกองทุนเพื่อผู้รับงานไปทำที่บ้านในอัตราดอกเบี้ย 0% ต่อปีคุณสมบัติของผู้กู้จะต้องเป็นผู้รับงานไปทำที่บ้านที่จดทะเบียนไว้กับกรมการจัดหางาน ต้องมีกิจกรรมส่งเสริมด้านการลดการใช้พลาสติกหรือวัสดุที่สร้างขยะมลพิษ หรือต้องไม่มีกิจกรรมที่เป็นการทำลายสภาพแวดล้อมหรือกิจกรรมที่สร้างมลพิษ และมีผลการดำเนินการและมีรายได้จากการรับงานไปทำที่บ้านหรือมีหลักฐานการรับงานไปทำที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5000 บาทส่วนประเภท กลุ่มบุคคล จะต้องมีผู้นำกลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สิน หรือเงินทุนในการดำเนินกิจกรรมของกลุ่มรวมกันไม่น้อยกว่า 10000 บาทวงเงินกู้สำหรับ บุคคล ไม่เกิน 50000 บาท ระยะเวลาชำระคืนภายใน 2 ปี ขณะที่ กลุ่มบุคคล มีวงเงินกู้ไม่เกิน 200000 บาท ระยะเวลาชำระคืนภายใน 5 ปีอัตราดอกเบี้ยกู้ยืมกองทุนฯ ร้อยละ 0 ต่อปี ในงวดที่ 1-12 โดยไม่ปลอดเงินต้น และงวดที่ 13 เป็นต้นไป จนสิ้นสุดสัญญา คิดอัตราร้อยละ 3 ต่อปีสุชาติ ย้ำว่า กรณีไม่ชำระหนี้เงินกู้ตามกำหนดให้คิดอัตราดอกเบี้ยผิดนัดหรือเบี้ยปรับเพิ่มขึ้นอีกร้อยละ 2 ต่อปี กำหนดระยะเวลายื่นคำขอกู้ ตั้งแต่วันนี้-29 กุมภาพันธ์ 2563กรณีกู้แบบกลุ่มบุคคลให้เตรียมสำเนาทะเบียนบ้านและสำเนาบัตรประจำตัวประชาชน หรือบัตรประจำตัวอื่นที่หน่วยงานของรัฐออกให้ของผู้กู้และคู่สมรส โครงการที่ขอกู้ยืมเงินและรายละเอียดการประกอบกิจการของ ผู้กู้ และผู้ค้ำประกันแผนที่ที่อยู่อาศัยหรือสถานที่ทำงานของผู้กู้และผู้ค้ำประกันสำเนาหลักฐานการจดทะเบียนเป็นผู้รับงานไปทำที่บ้าน หนังสือยินยอมของคู่สมรส หรือหนังสือมอบอำนาจของสมาชิกกลุ่ม (ถ้ามี)ผู้ที่สนใจสามารถติดต่อได้ที่สำนักงานจัดหางานกรุงเทพมหานครพื้นที่ 1-10 สำนักงานจัดหางานจังหวัดในท้องที่ที่ผู้รับงานไปทำที่บ้านได้จดทะเบียนไว้กับกรมการจัดหางาน สอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางานการรับงานไปทำที่บ้านลักษณะงานเหล่านี้จะไม่ใช้เทคโนโลยีซับซ้อนในการผลิต เรียนรู้ได้ง่าย ใช้ภูมิปัญญาท้องถิ่น ใช้แรงงานคนมากกว่าเครื่องจักร โดยจะเป็นการผลิตในครัวเรือนเป็นส่วนใหญ่การรับงานไปทำที่บ้าน จึงเป็นการจ้างงาน นอกระบบ และเป็นงานอย่างหนึ่งที่สำคัญในระบบเศรษฐกิจประเทศ.
ปี 2563 ร้อนๆหนาวๆกับสภาวะเศรษฐกิจที่ผันผวน ผกผัน โดยเฉพาะ 10 อาชีพที่เสี่ยงตกงาน ที่ต้องเตรียมรับมือและปรับตัวอย่างมีสติทุกขณะจิต
สกู๊ปหน้า 1,แรงงาน,สภาวะเศรษฐกิจ,เศรษฐกิจไทย,อาชีพ,แรงงานไทย